# Joan X d'Antioquia

Joan X (en àrab: البطريرك يوحنا العاشر al-Baṭriyark Yūḥannā al-ʿĀšir ; nascut com a Hānī Yāzijī هاني يازجي ; 1 de gener de 1955) és primat del Patriarcat grec ortodox d'Antioquia i tot l'Orient. XXXXXX

## Orígens

Hani Yaziji, un cristià ortodox grec, nasqué a Latakia, Síria . El seu pare, Mounah Yaziji, era professor de llengua àrab d'ascendència arabo-siriana, originari del poble de Marmarita a Wadi al-Nasara i la seva mare libanesa, Rosa Moussi, era de Trípoli, Líban. El seu germà és el bisbe <i>Būlus al-Yāzijī</i>, que fou el metropolità d'Alep fins a la seva desaparició el 2013 en zona de guerra el la guerra civil siriana. Hani es graduà a la Universitat Tishreen amb una llicenciatura en enginyeria civil, després es llicencià en teologia el 1978 a l'Institut de Teologia de Sant Joan de Damasc a la Universitat de Balamand . El 1983 es va graduar a la facultat de teologia de la Universitat Aristòtil de Tessalònica especialitat en litúrgia. També és llicenciat en música bizantina pel Conservatori de Música Bizantina de Tessalònica.

## Ordenació i episcopat

Fou ordenat diaca el 1979 i al sacerdoci el 1983. El 24 de gener de 1995 fou consagrat com a bisbe vicari d' Al-Husn . Després de la seva consagració, el bisbe Hani començà immediatament a treballar per reviure el monestir patriarcal de Sant Jordi a Al-Humayrah, servint com a abat del monestir de 1995 a 2002. Gràcies al seu treball el monestir esdevingué un centre de vida espiritual i pública de la zona.
Entre 1981 i 2008 fou professor de litúrgia al Seminari Balamand. Des del 1989 al 1992, i de nou del 2001 al 2005, també fou rector del seminari. Durant el seu segon mandat com a rector, també fou abat del monestir de Balamand. El 17 de juny de 2008 fou escollit metropolità d'Europa Occidental i Central. Fou entronitzat pel patriarca Ignasi IV d'Antioquia. El 19 d'agost de 2010 el seu títol canvià a "Metropolita d'Europa".

## Patriarcat

El 17 de desembre de 2012, dotze dies després de la mort de l'anterior patriarca, Ignasi IV, Joan Yazigi fou escollit Patriarca d'Antioquia . XXXXX Fet inesperat, ja que Yazigi només havia estat membre del Sant Sínode durant poc menys de cinc anys, després d'haver estat elegit a la Seu Metropolitana d'Europa Occidental i Central el 2008. El procediment habitual per a l'elecció d'un patriarca requereix que tots els candidats hagin estat membres del Sant Sínode durant almenys 5 anys, XXXXX però hi ha informes que afirmaren que el sínode acordà no aplicar aquesta norma per a aquella elecció. XXXXX El patriarca Joan X arribà a Damasc el 20 de desembre de 2012 per a les pregàries a la catedral de Mariamita de Damasc, on rebé felicitacions, entre altres, de les autoritats civils (entre ells el Ministre d'Afers Presidencials de la República Àrab Siriana, Mansour Fadlallah Azzam, en representació del president de Síria). El diumenge 23 de desembre de 2012 el Patriarca electe oferí la solemne Divina Litúrgia d'instal·lació i acció de gràcies. XXXXX
Durant el seu sermó de presa de possessió el patriarca Joan X mostrà el seu rebuig a les interferències occidentals en la guerra civil de Síria, així com la seva intenció de promoure la coexistència pacífica amb els musulmans i la resta de sirians. L'ambaixador de la Federació Russa a Damasc, Azmatullah Kulmohammadov, destacà el ferm suport de Rússia a la unitat nacional siriana, la pau nacional i la fi de la guerra civil. En resposta, el patriarca ortodox d'Antioquia feu una crida a tot el poble sirià a defensar la seva unitat nacional i a combatre la inestabilitat i la inseguretat. XXXXX
El 10 de febrer de 2013 Joan X fou entronitzat formalment com a bisbe metropolità d'Antioquia (la seu habitual del patriarca d'Antioquia), deixant de ser metropolità d'Europa. Aquest fet inicia formalment el regnat patriarcal de Joan X. L'entronització, com exigeix la tradició, fou duta a terme a la catedral mariamita de Damasc, la principal església de la seu d'Antioquia. No obstant això, degut a la guerra civil a Síria, el servei fou forçosament restringit. El 17 de febrer de 2013 es feu un segon servei d'entronització a la catedral de Sant Nicolau, Achrafieh (un dels districtes cristians més antics de Beirut), al qual assistiren cristians ortodoxos d'Antioquia d'arreu del món, i especialment el president i primer ministre del Líban, i el patriarca de l'Església catòlica maronita. Durant el sermó el Patriarca prometé que l'Església d'Antioquia entaularia un diàleg basat en el respecte mutu. També es comprometé a continuar l'ajuda del Patriarcat a totes les famílies, nens i dones que pateixen com a conseqüència del conflicte; i a treballar conjuntament amb la comunitat musulmana, dient: "Els musulmans són companys de la nació, i els nostres vincles amb ells van més enllà de la convivència; compartim amb ells la responsabilitat de construir un [millor] futur i enfrontar-se als perills".
L'abril de 2018 Joan X, juntament amb els patriarques d'Antioquia Moran Mor Ignatius Aphrem II (siríac ortodox) i el Youssef Absi (melquita grec), condemnaren fermament els atacs amb míssils de 2018 contra Síria duts a terme per el Regne Unit, França i els EUA. Van dir que els bombardeigs "eren una clara violació de les lleis internacionals i de la Carta de l'ONU ", i que "l'agressió injusta anima les organitzacions terroristes i els dóna impuls per continuar en el seu terrorisme". XXXXX Durant una visita de l'eurodiputat grec Nikolas Farantouris el 8 de març de 2025, Joan X feu una crida per "aturar el vessament de sang" després d'una sèrie d'assassinats massius davant l'escassetat d'aliments i medicaments a les comunitats cristianes de Síria.

## Referències

* ↑ Mattingly, Terry. «The Unsolved Mystery: Aleppo’s Missing Bishops Haunt the Middle East». Religion Unplugged, 06-07-2023. [Consulta: 17 gener 2025].
* ↑ The Official Website for the Enthronement of Patriarch John X of Antioch Arxivat 2013-02-09 a Wayback Machine.
* ↑ «Patriarch Yazigi: Church would engage in dialogue if based on mutual respect».
* ↑ Antonopoulos, Paul. «More Than 7,000 Christians And Alawites Killed In Syria, Greek MEP Says», 11-03-2025. [Consulta: 11 març 2025].
Plantilla:Greek Orthodox Patriarchs of Antioch